Kanarianvalkovihma

Kanarianvalkovihma (Cytisus proliferus) on hernekasvien (Fabaceae) heimoon kuuluvien vihmojen (Cytisus) suvun pieni puu tai pensas. Se kasvaa endeemisenä eli kotoperäisenä Kanariansaarilla.

Kuvaus

Lehdet ja oksat 
Kanarianvalkovihma kasvaa noin 2–4 metriä korkeaksi. Sen lehdissä on kolme 2–3 senttimetriä pitkää lehdykkää, joiden alapinta on vaaleampi ja silkkimäisen karvoituksen peitossa.

Kukat ja hedelmät
Kanarianvalkovihman kukat ovat kermanvalkoisia ja pienissä ryhmissä varren suuntaisesti. Sen hedelmät ovat litteitä vihreitä palkoja jotka tummenevat vanhetessaan. Siemenet ovat pieniä, kiiltäviä ja mustia.

Levinneisyys 
Kanarianvalkovihma kasvaa kanarianmäntyvyöhykkeellä, sekä tuhkaisilla ja kivisillä kuivilla mailla. Sitä on kasvatettu rehukasvina, sillä sen lehdet ovat hyvin valkuaisainepitoiset. Sen kasvualue ulottuu noin 300–2 000 metrin väliselle vyöhykkeelle.

Kuvia

Lähteet

Viitteet

Aiheesta muualla 
 
 
 

Vihmat
Kanariansaarien kasvit